Riigihange **„Kaitseliidu vabatahtlike infoportaali ja väljaõppe infosüsteemi arendustööde hankimine“**

 ALUSDOKUMENDID

**VÄLJAKUULUTAMISETA LÄBIRÄÄKIMISTEGA riigihange**

Kaitseliit

Toompea tn 8, 10142 Tallinn

Tel: 717 9062, 717 9129

E-post: kantselei@kaitseliit.ee

margo.merisaar@kaitseliit.ee

 markus.keerman@kaitseliit.ee

2024

**1. Üldandmed ja pakkumuse ettevalmistamine**

1.1 Hankija nimi ja andmed: Kaitseliit

Reg. nr 74000725

Toompea tn 8

10142 Tallinn

Eesti Vabariik

1.2 Kontaktisik: **Kaitseliidu peastaabi õigusosakonna jurist Margo Merisaar, margo.merisaar@kaitseliit.ee, tel 717 9129 ja infotehnoloogia haldus- ja arendusjaoskonna juhataja Markus Keerman,** **markus.keerman@kaitseliit.ee****, tel 717 9062**.

1.3 Riigihanke nimetus: „**Kaitseliidu vabatahtlike infoportaali ja väljaõppe infosüsteemi arendustööde hankimine**“.

1.4 Hankemenetluse liik: **VÄLJAKUULUTAMISETA LÄBIRÄÄKIMISTEGA riigihange.**

1.5 Rahastamisallikad: riigieelarve.

1.6 Riigihanke jaotamine osadeks: hankija ei jaota riigihanget osadeks.

1.7 Alusdokumendid (edaspidi AD) on:

1.7.1 Käesolev AD koos kõikide lisadega;

1.7.2 Kõik enne pakkumuse esitamise tähtpäeva pakkujale saadetud dokumendid, millega on muudetud või selgitatud AD nõudeid. AD osad täiendavad üksteist ja moodustavad tervikliku aluse pakkumuse koostamiseks. Ükskõik millises dokumendis märgitud nõue on pakkujale siduv.

1.8. Huvitaud isik - AS Finestmedia (10714404). Riigihangete seaduse §49 lg 1 p 2 järgi saab hankelepingu sõlmida ainult ühe pakkujaga.

**2. Nõuded hankest huvitatud isikule**

2.1 Hankija teeb ettepaneku pidada läbirääkimisi vaid ettevõtjale, kelle majanduslik ja finantsseisund ning tehniline ja kutsealane pädevus on hankelepingu nõuetekohaseks täitmiseks eeldatavalt piisavad. Hankija ei kehtesta täiendavaid kvalifitseerimistingimusi.

2.2 Hankija ei sõlmi hankelepingut ettevõtjaga, kellel või kelle haldus-, juhtimis- või järelevalveorgani liikmel või muul seaduslikul või asjaomase riigihankega seotud lepingulisel esindajal on hankijale teadaolevalt käesoleva seaduse § 95 lõikes 1 sätestatud kõrvaldamise alus. Hankija kontrollib nimetatud kõrvaldamise aluse puudumist eRHR päringute kaudu.

**3. Läbirääkimiste objekt**

3.1. Hankija peab huvitatud isikuga läbirääkimisi hankelepingu esemeks olevate tööde sisu ja mahu osas, hankelepingu tingimuste osas, sh tööde teostamise maksumuse osas.

**4. Tehniline kirjeldus**

4.1 Riigihanke **tehniline kirjeldus** on toodud **AD lisas 1.**

4.2. Tehnilises kirjelduses on toodud Hankelepingu objektiks olevate infoportaali vajalike arendustööde loetelu. Arendustööde eesmärgiks on infoportaali funktsionaalsuse ja käideldavuse edasiarendamine vastavalt infoportaali senisel kasutamisel ilmnenud vajadustele.

**5. Hankelepingu tingimused**

5.1 **Hankelepingu** kavand ontoodud **AD lisas 2.**

5.2 Hankeleping sõlmitakse vastavalt läbirääkimiste tulemusena kokkulepitud tingimustele.

**6. Dokumentide esitamine ja läbirääkimiste kord**

6.1. Hankija esitab huvitatud isikule eRHR kaudu hanke alusdokumendid ja teeb ettepaneku läbirääkimistes osalemiseks.

6.2. Hankija kontrollib hankest huvitatud isiku hankemenetlusest kõrvaldamise aluste puudumist vastavalt riigihangete seaduses sätestatule enne hankelepingu tingimuste üle läbirääkimiste alustamist.

6.3. Huvitatud isik **esitab seisukohad ja ettepanekud** **AD Lisas 1 toodud arendustööde sisu ja mahtude osas, samuti AD Lisas 2 toodud hankelepingu tingimuste osas koos neile vastava hinnapakkumusega** Hankija nimetatud tähtajaks eRHR kaudu Hankijale.

6.4. Kui Hankija on huvitatud isiku esitatud seisukohtade ja ettepanekutega tööde loetelu ja mahtude ning hankelepingu tingimuste osas ning hinnapakkumusega nõus, loetakse läbirääkimised lõpetatuks.

6.5. Kui Hankija ei ole huvitatud isiku esitatud seisukohtade ja ettepanekutega hankelepingu tingimuste osas ning hinnapakkumusega nõus, esitab Hankija omapoolsed täiendavad seisukohad huvitatud isikule ning määrab uue tähtaja neist lähtuvalt korrigeeritud dokumentide või huvitatud isiku ettepanekute või seisukohtade esitamiseks.

6.6. Vajadusel võib Hankija igal ajal otsustada korraldada läbirääkimiste koosolekuid Hankija nimetatud ajal ja asukohas, teavitades sellest huvitatud isikut eRHR kaudu.

6.7. Läbirääkimiste tulemusena kokkulepitud hankelepingu tingimustele, sh kokkulepitud maksumusele vastavalt esitab huvitatud isik digitaalselt allkirjastatud kirjaliku hinnapakkumuse vastavalt eRHR maksumuse vormile (nimetatud vajadus on tingitud eRHR keskkonna tehnilisest eripärast).

6.8. Läbirääkimised loetakse lõppenuks kui hankelepingu tingimuste, maksumuse ja tööde teostamise tähtaja osas on jõutud kokkuleppele.

6.9. Läbirääkimiste käik ja läbirääkimistel tehtud otsused protokollitakse.

6.10. Läbirääkimise tulemusena sõlmitakse hankeleping vastavalt kokkulepitud tingimustele.

6.11. Kui Hankija leiab, et hankelepingu tingimuste või maksumuse osas ei ole võimalik jõuda Hankijale vastuvõetava kokkuleppeni, lõpetab Hankija hankemenetluse hankelepingut sõlmimata.

**7. Läbirääkimiste ja pakkumuse vormistamise keel**

7.1 Läbirääkimisi peetakse ja pakkumuse dokumendid tuleb vormistada eesti keeles.

**8. Alusdokumendi lisad**

**AD Lisa 1** - Tehniline kirjeldus

**AD Lisa 2** - Hankelepingu kavand